Във връзка с вх. № ОВОС-2573/12.11.2021г. за инвестиционно предложение (ИП): “Промяна в дейностите по управление на отпадъците на действаща площадка“, в имот с № 34028.2.77, с. Йоаким Груево, община Стамболийски, област Пловдив и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

С настоящото инвестиционно предложение се предвижда, увеличение на вече разрешени годишни количества отпадъци, както и да се добави нов вид дейност по третиране на отпадъци. Новата дейност, която ще се осъществява на територията на площадката, ще бъде R 12 – Размяна на отпадъци за подлагане на някоя от дейностите с кодове R 1 – R 11, а именно сортиране на отпадъци от опаковки, отпадъци от пластмаса и сортиране и разкомплектоване на ИУЕЕО.

Дружеството има издадено Решение с № 09-ДО-969-03 от 23.11.2016 г. за извършване на дейности по третиране на отпадъци, издадено от Директора на РИОСВ-Пловдив.

Така заявеното нвестиционно предложение попада в обхвата на т. 11, буква “Д“ от Приложение № 2 от ЗООС и на основание чл. 93, ал.1, т.1 и т.2 от същия закон подлежи на процедура по **преценяване на необходимостта от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в защитена зона от Европейската екологична мрежа „НАТУРА 2000“ – BG0000424 „Река Въча Тракия“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Стамболийски, Кметство с. Йоаким Груево

Отговорено от РИОСВ-Пловдив на 02.12.2021г.